  Анжелика Тихонова корреспондент Россилэн азьмуртэз Владимир Путин 1-тӥ пӧсьтолэзез Россилэн Конституцияз ӵектэм воштӥськонъёсты пыртонъя куара сётон нуналэн ялӥз. Со сярысь косэт Кремльлэн нимлыко сайтаз потӥз. 2020-тӥ арын 1-тӥ пӧсьтолэзь – Россилэн Конституцияз Росси Катысь «О совершении регулирования отдельных вопросов организации и функционирования публичной власти» 1-тӥ статьяен чаклам воштӥськонъёс пыртонъя куара сётон огъяросси нунал. Озьы ик косэтын кунамы пандемиен сэрен кылдэм югдурез одно ик лыдэ басьтоно шуыса ватсэтэз вань. Косэт 1-тӥ инвожоысен кужымаз пыриз. Тодэ вайытом, Россилэн Кункатэзъя куара сётон 22-тӥ оштолэзе ортчыны кулэ вал. Но кунамы коронавирус инфекци вӧлмонэн кылдэм югдурен сэрен Владимир Путин сое берлолы выжтӥз.  Тегъёс: Политика ВладимирПутин Удмуртия Россия куарасётон  